Document ID: 31998R2717

ΚΑΝΟΝΙΣΜΟΣ (ΕΚ) αριθ. 2717/98 ΤΗΣ ΕΠΙΤΡΟΠΗΣ της 16ης Δεκεμβρίου 1998 για τις αιτήσεις αποδόσεως από την Κοινότητα των δαπανών που πληρώθηκαν από τα κράτη μέλη στις προαναγνωρισμένες ομάδες παραγωγών στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2520/97 (2), και ιδίως το άρθρο 52 παράγραφος 3,
Εκτιμώντας:
ότι, σύμφωνα με το άρθρο 52 παράγραφος 2 του κανονισμού (ΕΚ) αριθ. 2200/96, οι αιτήσεις που χορηγούνται από τα κράτη μέλη σύμφωνα με το άρθρο 14 συνιστούν κοινή δράση κατά την έννοια του άρθρου 2 παράγραφος 1 του κανονισμού (ΕΟΚ) αριθ. 4256/88 του Συμβουλίου, της 19ης Δεκεμβρίου 1988, περί διατάξεων εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) τμήμα «Προσανατολισμού» (3), όπως τροποποιήθηκε από τον κανονισμό (ΕΟΚ) αριθ. 2085/93 (4) 7 ότι οι ενισχύσεις αυτές καλύπτονται από τις προβλέψεις των ετήσιων δαπανών που αναφέρονται στο άρθρο 31 παράγραφος 1 και από τις λεπτομέρειες πληρωμών που αναφέρονται στο άρθρο 33 του κανονισμού (ΕΚ) αριθ. 950/97 του Συμβουλίου, της 20ής Μαΐου 1997, όσον αφορά τη βελτίωση της αποτελεσματικότητας των γεωργικών διαρθρώσεων (5), όπως τροποποιήθηκε από τον κανονισμό (ΕΚ) αριθ. 2331/98 (6) 7
ότι οι αιτήσεις συγχρηματοδοτήσεως του ΕΓΤΠΕ, τμήμα Προσανατολισμού, που προβλέπονται από το άρθρο 5 του κανονισμού (ΕΚ) αριθ. 20/98 της Επιτροπής, της 7ης Ιανουαρίου 1998, για τις λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου όσον αφορά τις ενισχύσεις στις προαναγνωρισμένες ομάδες παραγωγών (7), πρέπει να περιλαμβάνουν ορισμένες ενδείξεις και ορισμένα στοιχεία που πρέπει να υποβάλλονται ομοιόμορφα από τα κράτη μέλη 7 ότι για να είναι δυνατός ένας ενδελεχής έλεγχος της συμφωνίας τους προς τις διατάξεις του κανονισμού (ΕΚ) αριθ. 2200/96 και του κανονισμού (ΕΚ) αριθ. 20/98, η Επιτροπή πρέπει να μπορεί να απαιτεί την πρόσβαση στα δικαιολογητικά στοιχεία και στα κατάλληλα έγγραφα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γεωργικών διαρθρώσεων και γεωργικής ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις συγχρηματοδότησης που συντάσσονται από τα κράτη μέλη σύμφωνα με τις διατάξεις του άρθρου 5 του κανονισμού (ΕΚ) αριθ. 20/98 πρέπει να υποβάλλονται σύμφωνα με το παράρτημα του παρόντος κανονισμού.
Άρθρο 2
1. Τα κράτη μέλη ανακοινώνουν στην Επιτροπή, με την πρώτη αίτηση συγχρηματοδότησης, τα κείμενα των εθνικών διατάξεων εφαρμογής και τις διοικητικές οδηγίες, καθώς και τα έντυπα ή οιαδήποτε άλλα έγγραφα σχετικά με τη διοικητική εφαρμογή της δράσης. Οποιαδήποτε ενδεχόμενη τροποποίησή τους ανακοινώνεται στην Επιτροπή κατά την πρώτη αίτηση συγχρηματοδότησης που έπεται της τροποποίησής τους.
2. Για να προβεί σε αποτελεσματικό έλεγχο της αίτησης απόδοσης των ενισχύσεων που προβλέπονται από το άρθρο 14 παράγραφος 2 του κανονισμού (ΕΚ) αριθ. 2200/96, το κράτος μέλος διαβιβάζει στην Επιτροπή, μετά από αίτηση της τελευταίας και εντός καθορισμένης προθεσμίας, όλα τα δικαιολογητικά έγγραφα ή τα επικυρωμένα αντίγραφά τους ή άλλα έγγραφα εκτός από εκείνα που προβλέπονται στην παράγραφο 1, τα οποία είναι κατάλληλα για τον προϋπολογισμό της προαναφερθείσας ενίσχυσης.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1998.

Labels: 2
15
19
6